# data[].attributes.body
Activitatea coordonată de doamna profesor Savu Elena și derulată la Clasa a X a E, a avut ca scop prevenirea agresivității și violenței în mediul școlar prin crearea unui mediu educațional armonios, incluziv. Obiectivele propuse au urmărit exersarea comportamentelor și atitudinilor civilizate, astfel încât fiecare elev să se simtă încurajat, motivat, în deplină siguranță, să se manifeste cu responsabilitate, să fie capabil să-și gestioneze emoțiile; manifestarea responsabilității, a atitudinii preventive împotriva escaladării violenței;  abordarea unei atitudini tolerante, nondiscriminatorii și exersarea comunicării asertive, nonviolente.
Realizat cu creativitate și seriozitate, materialul elevilor, demonstrează reușita activității și atingerea obiectivelor propuse.

# data[].attributes.body
Clasa a IX a H, coordonată de doamna dirigintă profesor Alexa Daniela a vizionat un filmuleț didactic pe aceasta temă, urmat de un studiu de caz. Activitatea a urmărit creșterea gradului de conștientizare în rândul elevilor, cu privire la efectele și pericolele din spatele abuzurilor sexuale. Rezultatele s-au concretizat intr-un material PPT cu titlul : Ce poți face pentru  a te proteja impotriva abuzurilor?

# data[].attributes.body
În cadrul campaniei de anul acesta, Colegiul Tehnic ”Mihai Băcescu” din Fălticeni a derulat numeroase activități educative prin ” încurajarea” participării unui număr cât mai mare de cadre didactice, elevi, părinți și reprezentanți ai autorităților locale și județene. Astfel că, aproximativ 300 de elevi, sub coordonarea și îndrumarea a 20 de profesori au abordat teme diferite din cadrul campaniei, cu scopul conștientizării responsabilității individuale și colective, în crearea și menținerea unui mediu școlar și extrașcolar, fără violență, abuzuri, discriminare, bullying etc.
Materialele realizate de elevi, prezentări ppt, film video, mesaje scrise, scrisori pentru autorități, expoziții de desene, workshopuri, etc evidențiază spiritul analitic, originalitatea, creativitatea, spontaneitate, seriozitate și  dorința acestora de a minimiza, chiar stopa fenomenul negativ al violenței, manifestat prin comportament, atât în școala lor, cât și în societatea în ansamblu.

# data[].attributes.body
Coordonată de d-na dirigintă, profesor Trușcan Simona , activitatea propusă a avut ca scop conștientizarea tipurilor de violență (fizică, verbală, socială, emoțională, economică etc.); realizarea unor jocuri de rol pentru a exemplifica gestionarea situațiilor de conflict în mediul familial, pe stradă, la școală și  exprimarea părerilor personale pe tema violenței prin intermediul desenelor/posterelor. S-a urmărit consolidarea relațiilor interpersonale, realizarea a 5 desene/postere  de către  elevi și implicarea elevilor de gimnaziu într-o a nouă activitate interdisciplinară în limba engleză Bullying through comic books prin exploatarea romanului grafic Anya’s Ghost de Vera Brosgol , alături de elevi din clasele a X a A și a X a D.

# data[].attributes.body
Elevii clasei a VIII a, sub coordonarea d-nei diriginte, profesor Oprișanu Anca, au optat pentru tema violenței în familie. Au prezentat un material ppt care a inclus partea de teorie, au dezbătut subiecte de actualitate despre violență, au conceput mesaje atât pentru victime, cât și pentru agresori, au realizat scrisori către autorități cu scopul sensibilizării acestora și au identificat, în presa locală, cazuri de violență în familie. S-au propus metode de combatere a acestui fenomen, s-a prezentat cadrul legislativ specific, insistând pe sancțiunile și pedepsele aferente comportamentelor agresive în familie și s-au identificat instituțiile cărora se pot adresa victimele violenței domestice.

# data[].attributes.body
La clasa a V a, d-na dirigintă, prof. Horvat Raluca, a reușit prin materialele prezentate să-i facă pe cei mai mici dintre elevii școlii noastre să înțelegă termenii de violență, agresiune, abuz, să identifice tipurile de violență și să  cunoască modalitățile de evitare, descurajare și dezamorsare a diferitelor tipuri de violență. Rezultatele muncii elevilor - dezbatere, joc de rol, vizionare de fime cu tema abordată, realizarea unor afișe, desene- surprind atât prin creativite și originalitate, cât și prin seriozitate.

# data[].attributes.body
În cadrul acestei activități propusă de profesor documentarist Boicu Mattylena, elevii au vizionat filmul ” Să dansați bine”, cu scopul depistării factorilor care contribuie la apariția cazurilor de violență în rândul tinerilor și promovarea comportamentelor adecvate în caz de intervenție. La final s-a analizat critic mesajul transmis, elevii au adresat intrebări și  răspunsuri asociate temei desfășurate, iar profesorul a dirijat și completat discuția, insistând pe importanța atitudinii potrivite în cazurile de violență.

# data[].attributes.attachment_caption
Clasa a XII a D- prevenirea violenței și abuzului sexual asupra copiilor

# data[].attributes.body
Elevii din an terminal au abordat, în cadrul campaniei, chiar tema specifică anului 2021, anume Prevenirea violenței și abuzului sexual asupra copiilor. Munca în echipă i-a ajutat să conceptualizeze o serie de termeni specifici, să identifice efectele și cauzele abuzului, să descopere statisticile la nivel global și național cu privire la acest fenomen și cazuri prezente în presa locală, să dezbată felul în care ele au fost soluționate și să aducă propriile completări/ corectări prin noi propuneri legislative. Dirijați de d-na dirigintă, prof. Deleanu Elena au realizat și prezentat materialul atașat.

# data[].attributes.attachment_link.title
prevenirea violenței și abuzului sexual asupra copiilor

# data[].attributes.body
Elevii din clasa a XI a C au vizionat un film cu puternic impact emoțional despre granița insesizabilă dintre cyberbullying și traficul de persoane. Doamnele profesor Caulea Oana și Oprișanu Anca au provocat elevii în dezbateri pe această temă, au răspuns întrebărilor acestora urmărind să aducă la cunoștință aspecte semnificative precum identificarea elementelor specifice traficului de persoane, tipologia traficantului și a victimei, factorii favorizanți ai fenomenului, modalități de ajutorare a victimelor.
Elevii se pot lăuda cu un pachet vast de materiale realizate cu scopul prevenirii traficului de persoane, care cuprinde: prezentări ppt, un mesaj video, mesaje scise pentru victime și traficanți, scrisori către autorități și desene reprezentative.

Link către mesaj video: https://youtu.be/EwmSHGvjGwg

# data[].attributes.body
Work-shop-ul desfășurat sub îndrumarea d-nei documentarist, profesor Boicu Mattylena, a adus mobilizat elevii din clasa a X a D, cu scopul de a conștientiza gravitatea actelor de violență între elevi și de a-i implica pe aceștia în campanii de promovare a prevenirii și combaterii actelor de violență derulate în mediul școlar si extrașcolar, cât și a comportamentelor tolerante într-o situație conflictuală. S-a urmărit creșterea capacității de adaptare  și integrare socio - școlară, dar și identificarea formelor pozitive de manifestare în raport cu sine și cu ceilalți.

# data[].attributes.body
Pericolele cyberbullyingului au fost identificate de elevii clasei a X a D ulterior unei prezentări teoretice susținută de membri ai comisiei de violență din școala noastră și vizionării unui video reprezentativ. Pentru a conștientiza cauzele și efectele acestui fenomen, elevii s-au documentat în vederea realizării unei prezentări ppt care a cuprins materiale diverse. Totodată au descoperit în presa locală cazuri de Cyberbullying, au identificat instituțiile și numerele de telefon la care pot semnala astfel de situații și au prezentat cadrul legislativ existent, aducând propuneri de îmbunătățire a acestuia. Au redactat mesaje, scrisori și colaje cu impact pentru prevenirea/ evitarea fenomenului.

# data[].attributes.body
Activitatea coordonată de Psihologul Școlar, profesor Ungureanu Tudorița a avut un real succes în rândul elevilor implicați. Alături de reprezentanți ai Biroului de educație școlară, Comisar Hlaghi Vlad și Subcomisar Iacob Ileana, membri ai grupului de acțiune antibullying al școlii noastre și cadre didactice implicate s-a urmărit delimitarea conceptuală a termenului de ” hărțuire” și ”intimidare”, identificarea comportamentelor de intimidare ce pot avea loc în clasă, identificarea diferențelor interindividuale în percepția și reacția la aceste comportamente inadecvate, cât și raportarea empatică a elevilor la situații de intimidare.
Activitatea a oferit oportunitatea elevilor de a intelege perspectiva celor care sunt victime ale intimidării prin dezbaterea unor cazuri concrete, din școlile sucevene,  prezentate de cei doi invitați.

# data[].attributes.body
Clasa a VI a, a preferat de asemenea tema bullyingului în școală. Susținuți de d-l profesor Butnariu Nicolae, elevii au prezentat materiale explicative, au colaborat pentru identificarea cazurilor de bullying și au realizat desene cu scopul promovării modalităților de stopare/reducere a cazurilor de acest fel. S-a reușit conștientizarea rolului fundamental pe care elevii îl pot avea în raportarea cazurilor existente și în apărarea victimelor bullyingului.

# data[].attributes.body
În cadrul acestei campanii, elevii de clasa a VII- a s-au întrebat dacă ”Facem glume sau bullying?”
Activitatea inițiată de grupul de acțiune antibullying al școlii a folosit ca suport teoretic un material care a pus accentul pe identificarea rolurilor pe care elevii le pot avea în cadrul unui act de bullying. Fie că sunt agresori, apărători, victime, suporteri sau spectatori, elevii au identificat cauzele care favorizează îndeplinirea acestor roluri, efectele pe care manifestarea lor le au asupra personalității și au propus soluții pentru rezolvarea conflictelor ce pot apărea între elevi
din astfel de motive. Elevii au realizat un material ppt prin care să contribuie la reducerea, chiar eliminarea cazurilor de bullying în școala noastră.

# data[].attributes.body
Pe perioada Campaniei „19 zile de activism împotriva abuzurilor asupra copiilor și tinerilor - 1-19 noiembrie 2021, elevii s-au implicat în activități de creștere a conștientizării cu privire la consecințele diferitelor forme de abuz asupra copiilor și tinerilor. În cadrul activității „Mesajul meu anti-violență”, elevii au căutat să își exprime atitudinea privind violența  într-o  manieră artistică pentru a atrage atenția asupra implicațiilor acesteia, coordonați fiind de d-na profesor Niță Laura.

# data[].attributes.body
Activitatea s-a bazat pe conceptul de „comunicare nonviolentă” dezvoltat de Marshall Rosenberg. Elevii s-au familiarizat cu elementele componente ale unei astfel de comunicări, cu ajutorul indicațiilor primite de la d-na profesor Niță Laura. În acest sens, au realizat exerciții de identificare a diferenței dintre observație și evaluare, de identificare a sentimentelor și a nevoilor care stau la baza diferitelor sentimente și, de asemenea, au învățat despre importanța asumării responsabilității personale și câteva modalități prin care își pot exprima cererile într-un limbaj clar, afirmativ, centrat pe acțiuni, astfel încât să dezvăluie ceea ce își doresc cu adevărat.

# data[].attributes.body
Sub îndrumarea d-nei profesor Niță Laura, elevii clasei a X-a C s-au pregătit să abordeze subiectul bullying din perspectivă științifică, fiind antrenați pe parcursul  acestei activități să conteste și să desființeze diverse mituri, precum și să întărească informațiile care sunt reale, de încredere și valide.

Elevii au conștientizat nevoia de a se raporta la datele științifice în construirea unor puncte de vedere cu privire la subiectul bullying, dar și necesitatea de a se implica în activități de stopare a fenomenului bullying, prin recunoașterea și construirea unor strategii de abordare eficientă a unor posibile situații de bullying în școală.

# data[].attributes.body
Coordonată de D-na profesor Moroșanu Geanina, activitatea a urmărit combaterea și prevenirea violenței în rândul elevilor; depistarea și înțelegerea cauzelor care generează agresivitatea și formarea deprinderilor de intervenție adecvată în cazuri de agresivitate, abuz, devianță. Materialele prezentate i-a ajutat pe elevii clasei a XI a H să înțeleagă diferența dintre ”violență”, ”agresiune” și ”abuz”, să cunoască modalitățile de evitare, dezamorsare sau descurajare a agresivității și să reflecteze asupra situațiilor de legitimă apărare și să identifice instituțiile care pot ajuta/apăra victimele.